GiliGold/VAD_KnessetCorpus huggingface dataset:
דוד אמסלם: הם עשו לנו לפנים משורת הדין.
אוסאמה סעדי: יש סיכום.
אוסאמה סעדי: אמרת בעצמך שיש סיכום.
<ארז קמיניץ: על נוסח החוק גם היה הסכם?
אוסאמה סעדי: אנחנו ננסה להתכנס.
אוסאמה סעדי: אם נתכנס אז נביא את זה ביום רביעי.
דוד אמסלם: לכן אני אומר כדלקמן, אנחנו בעזרת-השם נקבע דיון בשעה הראשונה ביום הראשון של המושב הבא, בלי נדר.
דוד אמסלם: אפתח את הנושא ונערוך דיון רק על ההסתייגויות וההצבעות.
דוד אמסלם: אם יהיו לכם הסתייגויות נוספות אקבל אותן בשמחה.
דוד אמסלם: הרי כל ההסתייגויות שלכם היו על בסיס הנוסח הכחול.
אוסאמה סעדי: אני כתבתי את ההסתייגויות.
אוסאמה סעדי: לקחתי את הנוסח העדכני האחרון שאתם הגשתם לנו.
דוד אמסלם: אין בעיה, אתה תגיש הסתייגויות נוספות שיש בהן שינוי מן הנוסח הכחול.
דוד אמסלם: אנחנו ניתן לכם לדון על כל ההסתייגויות, אגמור את הדיון בחוק ואחרי כן נביא אותו על-פי הנוסח הכחול.
דוד אמסלם: מדיניות אכיפה – אין.
דוד ביטן: אמרתי בהתחלה וכנראה זה השתבש קצת.
דוד ביטן: כל הכבוד לוועדה שקבעה לנו גם מתי זה יבוא למליאה.
דוד ביטן: ידעת שאם תגיש 2,500 הסתייגויות לא אוכל להביא את זה, ידעת את זה.
דוד ביטן: ברגע שהגשת את כל ההסתייגויות שיבשת את כל העניין.
דוד ביטן: אם היושב-ראש הלך לקראתכם וסיכם אתכם את הכול אז בעצם הפרתם את ההסכם עם דודי אמסלם.
אוסאמה סעדי: לא סיכמתי שום דבר ביום חמישי.
אוסאמה סעדי: ביום חמישי היה דיון, אמרו: תגישו הסתייגויות עד יום ראשון.
אוסאמה סעדי: הגשתי הסתייגויות.
דוד ביטן: אתה יודע טוב מאוד שהגשתם הסתייגויות סרק, אבל זה לא הבעיה.
דוד ביטן: אנחנו נעמוד בהסכם שאומר שלא יהיה דיון מחר, אבל הדרך שנקטתם לא הייתה נכונה, היא לא הוגנת, במיוחד שגם משרד המשפטים וגם דודי אמסלם הלכו לקראתכם מאוד-מאוד.
דוד ביטן: אני חושב שזה ניצול מצב לרעה.
דוד ביטן: לכן אני משחרר אתכם מן ההסכם של 4 שעות, אין צורך בזה.
דוד אמסלם: בקיצור, מכרתם לו קליפות והוא קנה אותן במחיר גבוה.
אוסאמה סעדי: קליפות?
אוסאמה סעדי: למה אתה אומר את זה?
דוד אמסלם: במושב הבא תדבר שבועיים.
דוד אמסלם: אני אעמוד כאן אתך.
אוסאמה סעדי: אתה לא יודע מה היה לנו.
אוסאמה סעדי: תפסיקו עם זה עכשיו.
<ארז קמיניץ: אדוני היושב-ראש, אני מודה לך.
<ארז קמיניץ: אני רוצה לומר מספר דברים.
<ארז קמיניץ: כפי שאמרתי בתחילת הדיונים, הגענו לכנסת עם הצעת החוק הזאת, כמו עם פעילות אחרת שאנחנו עושים, כדי לשנות מציאות.
<ארז קמיניץ: אנחנו חושבים, אדוני היושב-ראש, כמערכת אכיפת חוק וכמי שעוסקים בתכנון ובנייה תקופה ארוכה, שהמציאות שאנחנו מכירים הנוגעת לאכיפת דיני תכנון ובנייה במדינת ישראל אינה טובה ויש לשנות אותה.
<ארז קמיניץ: אנחנו נוקטים פעולות מחוץ לחקיקה וביקשנו מהכנסת בהצעת החוק הזאת לנקוט פעולות בחקיקה.
<ארז קמיניץ: אנחנו מאמינים בנוסח הכחול שהגשנו לכנסת.
<ארז קמיניץ: אני מסכים שבמהלך הדיונים, אדוני היושב-ראש, מצאנו בך כאן שותף אמיתי להבנה הזאת ואתה והצוות המקצועי כמובן שיבחתם ושיפרתם בנקודות מסוימות.
<ארז קמיניץ: בנקודות מסוימות לחצתם עלינו מאוד על מנת שנגיע להבנתכם לדרך טובה יותר או דרך שמגיעה לתכלול של הערות שנשמעו.
<ארז קמיניץ: אבל מבחינתנו כמובן הנוסח הכחול הוא הנוסח שאנחנו מאמינים בו ואם אדוני היושב-ראש מבקש לחזור לנוסח הכחול אז בוודאי ובוודאי נשמח בדבר, כי זה הנוסח שהבאנו בפניכם.
<ארז קמיניץ: עוד יותר מזה, אדוני אומר שהוא רוצה להעלות מייד להצבעה את הנוסח הכחול.
<ארז קמיניץ: בכל זאת נבקש דברים מסוימים שהצעתם שמשפרים, כמו צו תפיסת כלים, צו ארעי, וגם הניסוח של צווי עיכוב ביצוע שנעשה בצורה טובה יותר, נבקש בכל זאת שתשקלו להכניס.
<ארז קמיניץ: אני חושב שזה משפר את החוק.
<ארז קמיניץ: אדוני, ברשותך, אני מוחל כמובן על הפגיעה שנטענה שכביכול נעשתה בי, אבל אני חייב להודות לכל הצוות שנמצא פה.
<ארז קמיניץ: אדוני, אתה לא יודע את זה, אגיד את זה כמובן גם ליועץ המשפטי לממשלה וגם לפרקליט המדינה, זה לא דבר שבשגרה לראות מישהו מייעוץ וחקיקה ואנשי פרקליטות ביחד.
<ארז קמיניץ: בדרך כלל אנחנו לא עובדים ביחד בצורה כזאת אינטנסיבית.
<ארז קמיניץ: פעם ראשונה הם רואים איך עושים חקיקה בצורה אינטנסיבית יותר.
<ארז קמיניץ: אני לא בטוח שהם ירצו לבוא לפה הרבה אחרי שהם ראו.
<ארז קמיניץ: זכינו פה לשיתוף פעולה גם מהמחלקה שלי, דוד פרוינד לא פה אבל כמובן מהפרקליטות, מהיחידה של בת-אור כהנוביץ וצריך לשבח אותם על כך, אדוני, ואעשה את זה בלי קשר לתוצאות הדיון, גם בפני היועץ המשפטי לממשלה וגם בפני פרקליט המדינה.
<ארז קמיניץ: אני חושב שהתוצאה שיש בנוסח הכחול, אבל גם שאתה בוועדה הגעת אליה, נועדה לשפר את מצב האכיפה במדינת ישראל, לא רק במגזר הערבי, רבותי חברי הכנסת, אלא בכל המגזרים.
<ארז קמיניץ: יש לנו בעיה בתכנון ובנייה בכל המגזרים.
<ארז קמיניץ: נכון שבמגזר הערבי יש בעיה ממוקדת מיוחדת, שקשורה גם להיבטים של תכנון ומה עשתה מדינת ישראל בתכנון לאורך השנים, אבל המציאות התכנונית משתנה, והסיבה שיושב פה משנה אזרחי ולא משנה פלילי היא בגלל הקשר המהותי בין התכנון ובין האכיפה בענייני תכנון ובנייה.
<ארז קמיניץ: העובדה שמשתנה המציאות התכנונית מחייבת גם שינוי מציאות באכיפה.
<ארז קמיניץ: אני מקווה שנגיע לזה במושב הבא.
<ארז קמיניץ: גם לגבי המדיניות – אתה אומר שלא יופיע מסמך המדיניות.
<ארז קמיניץ: כשכתבנו את מסמך המדיניות, כשאדוני דרש אותו בשעות לילה, שלא נתייחס אליהן כרגע וגם לא נגיד באיזה שלב בשבוע זה היה, יותר לקראת סופו, בסופו של דבר אני לקחתי בחשבון בהוראות לחבריי שאדוני צודק, שאני קודם צריך לשכנע אותם ללכת עוד לקראת.
<ארז קמיניץ: לקחנו בחשבון את העובדה שיש חוק חדש ברקע שנכנס לתוקף ואנחנו נוכל להפעיל כלים נוספים.
<ארז קמיניץ: לכן מדיניות האכיפה בעיניי היא אחת הנקודות, אדוני, שעלית עליהן בתחילת הדיונים ואתה מקדיש להן מחשבה רבה, לעובדה שכדי לייצר אכיפה נכונה צריך לפעול מהר, צריך לפעול ביעילות, צריך לפעול על תחילת בנייה ולא על מבנה מאוכלס, בוודאי לא שנים רבות אחר-כך.
<ארז קמיניץ: אחת הסיבות למדיניות האכיפה שכתבנו כפי שכתבנו היא מתוך התפיסה שאנחנו נוכל, באמצעות הכלים בחוק החדש, לפעול מהר יותר, בכלים מנהליים, ללא צורך בכתבי אישום כל הזמן ובאופן שבו אנחנו נצליח להגיע לתוצאות טובות, גם בהקשר התכנוני.
<ארז קמיניץ: אנחנו אומרים כל הזמן, ואדוני, אתה שמת לב לזה מהיום הראשון, שהאכיפה צריכה לתמוך בתכנון.
<ארז קמיניץ: אנחנו צריכים לדאוג שהתכנון יתקדם הלאה באמצעות כלי אכיפה, ואין כמו כלי אכיפה מהירים כדי לייצר את התוצאה ואת שינוי המדיניות.
<ארז קמיניץ: בהיעדר חוק, בהיעדר אפשרויות להגיע לתוצאות כפי שהיה אמור החוק החדש להגיע אליהן, קשה מאוד לייצר מדיניות אכיפה מקלה כפי שיצרנו.
<ארז קמיניץ: אני רוצה לסיים בכך שאני מודה גם לאדוני וכמובן גם לצוות המקצועי, שגם הוא עשה לילות כימים כדי לשפר את הנוסח.
<ארז קמיניץ: תודה רבה לכם.
דוד אמסלם: תודה רבה, ארז קמיניץ.
דוד אמסלם: נשמע את חבר הכנסת בגין וחבר הכנסת אבו מערוף ובזה אנעל את הישיבה.
זאב בנימין בגין: אני לא מצוי במדיניות הגבוהה, לא של יושב-ראש הוועדה ולא של יושב-ראש הקואליציה.
זאב בנימין בגין: לצערי כתוצאה מאילוצים בוועדת החוקה, חוק ומשפט נעדרתי מן הדיונים האחרים.
זאב בנימין בגין: ראיתי כל הזמן בהצעת החוק הזאת הצעת חוק חשובה ביותר.
זאב בנימין בגין: אני חושב שאחת התרומות החשובות בניהול ענייני המדינה נמצאה לנו בסיכום או המסקנות של דוח הוועדה שבראשה עמד המשנה ליועץ המשפטי לממשלה, ארז קמיניץ.
זאב בנימין בגין: הדוח כשלעצמו הוא תרומה והוא דוח מאוזן.
זאב בנימין בגין: הוא מבטיח יכולת אכיפה טובה יותר בעתיד, עם הבנות טובות לגבי הגלגל או חלקי הגלגל שאי אפשר כבר להחזיר לאחור, מה שהיה היה.
זאב בנימין בגין: אין בו שום אִיוּם על אזרחים ערבים כפי שדובר.
זאב בנימין בגין: נאמר שצפוי הרס של עשרות אלפי בתים, אחר כך שמענו של אלפי בתים.
זאב בנימין בגין: כל זה היה הגזמה רבתי.
זאב בנימין בגין: אני עֵד ראייה, שמיעה ודיבור בימים האחרונים גם למאמץ שנעשה וגם לסיכום, שאם הוא לא היה פורמלי אז הוא היה בהבנות בין בני אדם.
זאב בנימין בגין: רק אתמול שמעתי – כי אנחנו ניסינו לדבר ולהידבר ועשינו זאת – שבהחלט הייתה אפשרות שכבר אתמול יוסרו חלק גדול מאוד מן ההסתייגויות.
זאב בנימין בגין: מדוע כך חשבתי?
זאב בנימין בגין: מכיוון שהתקדמנו לקראת הבנות.
זאב בנימין בגין: יכול להיות שהיה עוד סעיף אחד שלא מצא חן בעיני כמה חברים מן הרשימה המשותפת, אבל 300, ואחר-כך 900, עכשיו אני שומע 2,500 הסתייגויות – זאת הפגנה.
זאב בנימין בגין: אני חושב שהפגנות פוליטיות הן חשובות אבל אחרי כל המאמץ שנעשה אני חושב שזו הפגנה מיותרת ופוגעת.
זאב בנימין בגין: חלק מן ההסתייגויות שקיבלנו, מן ההערות של החברים שעשו פה עבודה נאמנה – אני לא רוצה לקלקל לכם בסיעת
זאב בנימין בגין: כם, לא לאוסאמה סעדי ולא לעבדאללה אבו מערוף, חס וחלילה, שלא יאשימו אתכם יותר מדי – נבע מכך שגם הצוות המקצועי, גם הממשלה, לפחות זה הנימוק שאני השתמשתי בו פעמים אחדות והוא רשום בפרוטוקול, חשבנו שהיה חשוב להכניס למעגל ההסכמה או אי-ההתנגדות חלק חשוב בציבור.
זאב בנימין בגין: אני מסתכל במספרים.
זאב בנימין בגין: הסיעה המשותפת – ולא שמעתם אותי בנוסח זה בשנתיים האחרונות, זו שנתי השמונה-עשרה בכנסת, לא ברציפות, היו לי גם הפסקות למנוחה – מונה בכנסת הזאת 13 חברי כנסת.
זאב בנימין בגין: זו סיעה גדולה באופן יחסי, כל הסיעות הן לא גדולות, מפלגת השלטון מונה רק 30 חברי כנסת, אבל זה רק 13.
זאב בנימין בגין: היא סיעת אופוזיציה.
זאב בנימין בגין: אפשר היה מצד הרוב לשמוע ולא לקבל אפילו הסתייגות אחת.
זאב בנימין בגין: אני חשוב שהמאמץ העצום והרצון הטוב שהשקיע יושב-ראש הוועדה שלנו ראוי, אפילו לא הייתי אומר להכרת תודה או להכרת טובה, אבל לא לדחייה כזו.
זאב בנימין בגין: אתמול היה ברור לנו שלמעשה הגענו להסכמה.
זאב בנימין בגין: מה נשאר?
זאב בנימין בגין: האם רטרואקטיביות של 5 שנים או שנתיים וחצי.
זאב בנימין בגין: היה ברור על השולחן שהולכים להסכמה על רטרואקטיביות של שנתיים וחצי בתנאי שמוּסרות כל ההסתייגויות.
זאב בנימין בגין: זה מה שאני הבנתי, זה בקטע שראיתי לעיניי.
זאב בנימין בגין: אוכל להוסיף לעיני המצלמות, אתמול במליאה דיברתי על נושא זה עם יושב-ראש הרשימה המשותפת ודיברתי על לבו והסברתי לו את המצב.
זאב בנימין בגין: לי לא היה רושם אמש שהבוקר או עכשיו או לפני שעתיים נקבל את התשובה הזו.
זאב בנימין בגין: מבחינתי זה אכזבה רבתי.
זאב בנימין בגין: אני מכיר את המצב הזה, את המצב הפוליטי הזה.
זאב בנימין בגין: כך קורה לעתים קרובות מדי בשנים האחרונות, גוברת יד הקיצונים, גוברת ידם של אלה שמהמרים ושאומרים לעצמם, כפי ששמעתי אתמול: "נדחה למושב הבא, מה שיש לנו ביד יש לנו ביד ועוד נגביר חיילים, ייתכן שיהיו עוד דברים".
זאב בנימין בגין: זה פוליטיקה.
זאב בנימין בגין: לא נולדתי אתמול, אני זקן חברי הכנסת, אבל אני מביע צער גדול ואכזבה רבה שהגענו כך לנקודה הזאת.
זאב בנימין בגין: כל הכבוד ליושב-ראש, אנחנו באמת, בייחוד היושב-ראש אבל גם בשיחות, שכנענו את נציגי הממשלה הטובים והנאמנים בצורך הכללי הציבורי בכל זאת לשנות מעט פה ומעט שם על-פי שיפוטם.
זאב בנימין בגין: אני חושב שלא נגענו במהות, אחרת לא היו מסכימים לכך.
זאב בנימין בגין: אבל אחרי כל זה, אחרי שלמעשה יש מקום, הייתי אומר, אולי לעוד שתי הסתייגויות של הסיעה המשותפת, נו, ואם המעטתי אז ארבע, פתאום למצוא 2,500 או 500 או 300?
זאב בנימין בגין: ביקשתי אתמול לחוס על הצוות המקצועי של הוועדה.
זאב בנימין בגין: הנחתי, בתמימותי או באווילותי, שההסתייגות יוסרו ואמרתי – חשבתי שדבריי נפלו על אוזניים קשובות, דיברתי עם שני אנשים – אז תחסכו לצוות, האם הוא צריך עכשיו להכניס 300 הסתייגויות, לשבת עד חצות?
זאב בנימין בגין: אבל בסדר, אם זו ההחלטה, אני לא צריך להגיד לכם, אתם יודעים את גישתי, שזוכה לעתים לביקורת בקואליציה.
זאב בנימין בגין: כאשר אני מגיע היום לאכזבה כזאת אז זה לא רק בקטע הזה כי עדיין בגילי יש לי ציפיות שיש הסכמות ומבינים מה זה ללכת לקראת.
זאב בנימין בגין: אפשר לפעמים גם, אפילו מבחינת הסיעה המשותפת, גם ללכת לקראת, בייחוד אלה שעמלו עד כדי כך כדי להגיע לתוצאה, שאני חשבתי שהיא תוצאה טובה ומבורכת.
זאב בנימין בגין: אני שוב מודה לארז קמיניץ ולחברים האחרים.
<ארז קמיניץ: צריך להודות גם ליחידה הארצית לאכיפה.
<ארז קמיניץ: יושב פה יוחאי אלבס.
זאב בנימין בגין: אני מודה על הרצון הטוב שגיליתם, על ההבנה והנכונות.
זאב בנימין בגין: אני בתחושה של עלבון בשמכם.
זאב בנימין בגין: אני מודה לך שוב, אדוני היושב-ראש, תודה גם לתומר רוזנר ולייעוץ המשפטי.
זאב בנימין בגין: הלוואי והיינו בנקודה אחרת.
זאב בנימין בגין: חבל מאוד.
דוד אמסלם: תודה לחבר הכנסת בני בגין.
דוד אמסלם: עבדאללה אבו מערוף, בבקשה.
בצלאל סמוטריץ': לא פעם ראשונה שאתה מתאכזב בשל נאיביות.
זאב בנימין בגין: אני חושב שאפטר מן העולם הזה תוך נאיביות.
זאב בנימין בגין: אני מעדיף כך.
זאב בנימין בגין: אני מעדיף להתאכזב.
עבדאללה אבו מערוף: לא אתייחס למילים האלה על נאיביות.
עבדאללה אבו מערוף: עדיף לא להתייחס ולא לשמוע אותן.
עבדאללה אבו מערוף: אדוני היושב-ראש, דיון בוועדה הזאת הוא דיון מיוחד במינו, אני לא חושב שבוועדות יש דיונים כאלה.
עבדאללה אבו מערוף: כל מה שאפשר להגיד על התקופה הזאת, רק אגיד תודה על ההיענות, ההגינות והאובייקטיביות של כבוד היושב-ראש.
עבדאללה אבו מערוף: אכן הייתה עבודה מאוד אובייקטיבית והוגנת, בשיתוף פעולה.
עבדאללה אבו מערוף: אני מודה גם על ההיענות של כל הצוות וגם לבני בגין.
עבדאללה אבו מערוף: זה גם מראה שאפשר להתקדם בנושאים, יש דברים שאפשר להסכים עליהם.
עבדאללה אבו מערוף: העניין יכול להיות מעבר להסכמות, למרות שעדיין יש בו מרכיבים פוליטיים וזה היה מלכתחילה העניין.
עבדאללה אבו מערוף: בעניין ההסכמות, אנחנו בגדול לא חרגנו.
עבדאללה אבו מערוף: לא במקרה אמרתי את ההערה לחבר הכנסת ביטן ולכן הגענו עד כאן.
עבדאללה אבו מערוף: הקואליציה והממשלה זכותה כקואליציה שנבחרת לחוקק כל חוק שהיא רוצה ותעשו מה שאתם רואים לנכון בהקשר הזה, במצב הזה.
עבדאללה אבו מערוף: אחרי כל הדיונים ואחרי כל מה שהגענו אליו, הכדור אצלכם.
עבדאללה אבו מערוף: תודה רבה לך, אדוני היושב-ראש.
דוד אמסלם: לפני שאני נועל את הישיבה, תודה רבה לך עבדאללה אבו מערוף, באמת הקדשת פה זמן רב, היית פה בכל הישיבות ביחד אתי, מהתחלה ועד סוף, לבד.
זאב בנימין בגין: תוך גילוי בקיאות מדהימה.
זאב בנימין בגין: לא חשבתי שאורולוג יגלה כזו בקיאות בחוקי התכנון והבנייה.
דוד אמסלם: רציתי להודיע לכם שבעזרת-השם נקבע את הדיון הראשון ב-15 במאי, בשבוע השני לאחר שאנחנו חוזרים לכאן מן הפגרה, ואם אמצא זמן גם במהלך הפגרה אז אולי גם במהלך הפגרה.
דוד אמסלם: אני מבקש מכם להישאר לדיון הבא.
דוד אמסלם: אני מתכבד לפתוח את ישיבת ועדת הפנים והגנת הסביבה בנושא הצעת חוק מעמדן של ההסתדרות הציונית העולמית ושל הסוכנות היהודית לארץ-ישראל (תיקון מס' 3) (התקשרות למימוש מטרות ציבוריות), התשע"ז-2017 (פ/3629/20) (כ/704) של חברי הכנסת נחמן שי ודוד ביטן.
דוד אמסלם: הייעוץ המשפטי, בבקשה.
<גור בליי: מה שמופיע כאן הוא הנוסח שאושר בוועדה אתמול ועבר שינויי נוסח, ואחר-כך אושר בלילה בקריאה הראשונה.
<גור בליי: הבנו שהבוקר המציעים ישבו עם נציגי הממשלה וגיבשו כמה שינויים קטנים המגבילים את המטרות.
<גור בליי: יכול להיות שעדיף שהמציעים יתייחסו לזה.
<גור בליי: כפי שאמרתי, הנוסח שנמצא בפניכם ומונח על השולחן הוא הנוסח שעבר בלילה בקריאה הראשונה, עם שינויים קטנים לגבי המטרות הציבוריות המוגדרות פה.
<גור בליי: ככל שאנחנו מבינים השינויים האלה נעשו בסיכום בין המציעים לבין נציגי משרד האוצר.
<גור בליי: אולי כדאי שהמציעים או נציגי משרד האוצר או משרד המשפטים יתייחסו לכך.
דוד אמסלם: ממשרדי הממשלה מי רוצה להתייחס לעניין?
<ברוך לוברט: אני סגן היועץ המשפטי במשרד האוצר.
<ברוך לוברט: נפגשנו עם חבר הכנסת ביטן.
<ברוך לוברט: בהמשך להערות שלנו מהדיון אתמול ביקשנו מלכתחילה להעביר את ההסדרה הזאת לתקנות.
<ברוך לוברט: אנחנו מבינים שהנושא הזה לא עומד על הפרק.
דוד אמסלם: דיברנו על זה אתמול.
<ברוך לוברט: אנחנו לפחות הצענו מספר שינויים בנוסח המוצע.
<ברוך לוברט: לגבי המטרות, ביקשנו לחדד בהקשר של תרבות שיהיה מדובר בתרבות יהודית בתפוצות, וגם לגבי העצמת הזהות היהודית שיהיה מדובר עבור יהדות התפוצות.
<ברוך לוברט: לבקשת הסוכנות את נושא המורשת אנחנו מציעים להעלות למיקום אחר ולהדגיש שגם תכלית של העמקת המורשת תיכנס במסגרת הזאת.
<ג'וש שוורץ: לבקשת ההסתדרות הציונית, לא הסוכנות.
<ברוך לוברט: ההסתדרות הציונית.
דוד אמסלם: מה ביקשו אנשי ההסתדרות הציונית?
<ברוך לוברט: יש איזה רצף בסעיף בין תרבות למורשת.
<ברוך לוברט: כיוון שתרבות אנחנו מגבילים לתרבות יהודית בתפוצות אז הם ביקשו שיהיה ברור שהעמקת המורשת באה בצורה נפרדת.
דוד אמסלם: מה הכוונה שלכם כשאתם אומרים "בתפוצות"?
דוד אמסלם: שהפעילות מתבצעת בתפוצות או שהאדם שעליו נעשית הפעילות הוא מן התפוצות?
<ברוך לוברט: לגבי העצמת הזהות היהודית הנוסח הוא עבור יהדות התפוצות.
דוד אמסלם: כלומר, יכול להיות שזה גם בישראל.
<ברוך לוברט: לגבי העמקת המורשת – זה יכול להיות גם בישראל עבור יהדות התפוצות.
<ברוך לוברט: לגבי תרבות – אנחנו מדברים על תרבות יהודית בתפוצות.
<ברוך לוברט: פה הכוונה היא לתפוצות.
דוד אמסלם: מה הייתה הבעיה באופן כללי עם הבקשה של חבר הכנסת יואב בן צור?
יואב בן צור: ביקשתי שיהיה כתוב "מורשת ותרבות בארץ ובתפוצות".
דוד אמסלם: מה הייתה הבעיה לגבי התרבות בארץ?
דוד אמסלם: אם אנחנו באים לנושא ולא למקום זהותו של מקבל השירות אז זה יכול להיות גם בארץ.
דוד אמסלם: אנחנו נקבל את זה בארץ.
<אורן פונו: תחום התרבות מוסדר בעיקר על-ידי תמיכות.
יואב בן צור: זה לא תמיכה אלא פעולה.
יואב בן צור: הסוכנות מבצעת פעולה, לא תמיכה.
<אורן פונו: המוסדות על-פי מבנה תחום התרבות בישראל הם בעיקר בענייני תמיכות, מבחני תמיכות.
<אורן פונו: אני מניח שחלק מן הנוכחים מכירים את זה.
<אורן פונו: אם הכוונה לתרבות בישראל, פשוט לא חשבנו שזה רלוונטי.
<אורן פונו: הבנו שהכוונה היא לגבי תרבות בתפוצות.
דוד אמסלם: תרבות בתפוצות מקובל?
<אורן פונו: כן.
בצלאל סמוטריץ': כי שם אין מבחני תמיכה.
דוד אמסלם: אני רוצה להבין את הכוונה.
דוד אמסלם: נניח שאנחנו רוצים לעשות מסיבת חנוכה באקוודור, לזה הכוונה בתרבות בתפוצות, זה בסדר, ואם אנחנו רוצים לעשות אותה בדימונה זה בעייתי?
דוד ביטן: מבחינת הסוכנות, כן.
דוד אמסלם: אני כרגע לא שואל מי עושה.
דוד אמסלם: אני מדבר כרגע מבחינת החשיבה.
<אורן פונו: השאלה גם מי עושה את הפעילות.
<אורן פונו: בארץ מבחינת מוסדות התרבות, הדרך היא לא בעניין של תקצוב כמו ספק שעושה איזו פעילות אלא בדרך של העברת תמיכה, שמבוצעת על-פי מבחני תמיכה לעמותות.
דוד אמסלם: מבחן התמיכה מדבר על התקציב, לא איך מבצעים את הפעילות.
דוד ביטן: מבחן תמיכה הוא בגין פעילות.
<אורן פונו: הפעילות, לדוגמה, כשתומכים בתיאטראות או במוסדות.
דוד אמסלם: למשל משרד התרבות רוצה לעשות פעולה בעיר מסוימת אז הוא עושה את זה דרך העירייה, העירייה מציגה את התוכנית ולפי זה המשרד מתקצב אותה, הוא מעביר את הכסף ואז העירייה עושה כבר את המכרז שלה, או לא מכרז, דרך המתנ"ס או לא דרך המתנ"ס וכולי.
דוד אמסלם: השאלה אם יש קשר בין התקצוב לבין הגוף שמבצע.
<אורן פונו: השאלה היא מה העדיפות של המוסדות האלה בפעילויות תרבות בתוך ישראל.
דוד אמסלם: אתה אומר בעצם שהיתרון היחסי שלהם מעצם הגדרתם הוא בעיקר בנושא התפוצות.
דוד אמסלם: הבנת את זה, יואב בן צור?
יואב בן צור: שמעתי מה הוא אמר אבל אני חושב שעדיין לחשב משרד, לוועדת מכרזים יש שיקול דעת לומר: "במקרה הזה אין עדיפות להסתדרות הציונית".
יואב בן צור: אבל למה להוציא אותה מהסיפור הזה?
יואב בן צור: היא בדיוק כמו גוף אחר שיכול לבצע את פעילות התרבות הזאת.
יואב בן צור: איפה הבעיה שלכם בזה?
<אורן פונו: אם היא בדיוק כמו כל גוף אחר אז היא לא צריכה לקבל פטור.
דוד אמסלם: הוא אומר:
דוד אמסלם: אם היא כמו כל גוף בארץ אז שתהיה כמו כל גוף בארץ.
יואב בן צור: יש פעולות ייחודיות שההסתדרות הציונית יודעת לעשות וגופים אחרים לא יודעים.
יואב בן צור: לכן ביקשנו לתת את הפטור הזה.
יואב בן צור: יש לזה הוכחות מפעולות שכבר בוצעו בשנה הקודמת בהצלחה רבה.
יואב בן צור: לא סתם אני אומר את הדברים.
יואב בן צור: עשו שיתופי פעולה עם משרדי ממשלה ועשו פעולות תרבות לתפארת, שכללו גם יהדות תפוצות, עולים חדשים וכן הלאה, וגם ציבורים אחרים שעשו עבורם פעולות תרבות.
דוד ביטן: אני רוצה להסביר.
דוד ביטן: הפטור ניתן להסתדרות הציונית לגבי המטרות שכתובות באמנה.
דוד ביטן: מכיוון שניתנה פרשנות מצמצמת לאמנה והאמנה לא התעדכנה לאור הפעולות שהיום ההסתדרות הציונית עושה, היינו צריכים לעשות תיקון לחוק.
דוד ביטן: בנושא של פעילות תרבות בארץ, למשל של עיריות, משרדי ממשלה, עושים מכרזים או מוציאים קול קורא ומבצעים את הפעילות באופן רגיל.
דוד ביטן: ההסתדרות הציונית לא צריכה להיכנס לעניין הזה.
דוד ביטן: היא יכולה להיכנס אם עושים פעילות תרבות למשל לעולים שמגיעים מחוץ לארץ או איזה משהו ייחודי, אבל בשביל זה לא צריך את החוק, תוגש הבקשה לוועדה והיא תאשר את זה.
דוד ביטן: לכן אני אומר, אם נגזים פה, וגם אישרנו לממשלה פה לפתוח את העניין, לא צריך פה עכשיו לשנות כי אז תהיה לי את ועדת השרים על הראש.
דוד ביטן: הם ויתרו לי על ועדת השרים.
דוד ביטן: אני לא רוצה לעכב את החוק בגלל ויכוח שלא צריך לעורר.
דוד אמסלם: חבר הכנסת דוד ביטן אומר, בגדול, שההצדקה מבחינתם להצעת החוק הזאת בכל הנוגע לתפוצות היא שהסוכנות היהודית וההסתדרות הציונית יש להן התמחות בנושאים האלה.
דוד אמסלם: דרך אגב, לשם זה הן קמו.
דוד אמסלם: אני מבין את מה שהוא אומר.
דוד אמסלם: יש פה איזו בעיה אם נפתח את זה יותר מדי.
יואב בן צור: מה קרה מאתמול ועד היום?
יואב בן צור: אתמול הסכמת לזה ופתאום אתה לא מסכים לזה.
יואב בן צור: מה קרה?
דוד ביטן: אתמול בנוסח שיצא לקריאה הראשונה נכתב "תרבות", ולא כתבנו "בארץ או בחוץ לארץ".
דוד ביטן: נפגשתי עם אנשי משרד המשפטים ומשרד האוצר.
דוד ביטן: לא אעכב את כל החוק בגלל ויכוח כזה.
דוד ביטן: אם יש הסכמה על מלוא הצעת החוק ולא צריך לעבור את ועדת השרים לענייני חקיקה ולעכב אז נאשר.
יואב בן צור: כלומר, אם זה מספק את הרצונות שלך זה בסדר?
דוד ביטן: זה לא קשור לרצונות שלי.
דוד ביטן: עם כל הכבוד, זה הצעת חוק שלי.
דוד ביטן: אני הולך אתך תמיד בהצעות החוק.
דוד ביטן: במקרה הזה אני מציע לך לאמץ את שיקול דעתי, שכדאי פה ללכת בשיטה הזאת ולא בשיטה אחרת, זה הכול.
דוד אמסלם: מתי אנחנו רוצים להעלות את הצעת החוק הזאת למליאה?
דוד ביטן: מחר.
דוד אמסלם: אני מציע שקודם כול נצביע עכשיו על הצעת החוק כפי שהיא.
דוד אמסלם: זה הצעת חוק שיזמו אותה דוד ביטן ונחמן שי.
דוד אמסלם: מחר היא עולה.
דוד ביטן: אולי הצעת החוק תגיע היום לנסח אז נביא את זה היום.
דוד אמסלם: נסכם שמחר זה יעלה.
דוד אמסלם: הרי אין פה הסתייגויות.
דוד אמסלם: זה הצעת חוק קצרה.
יעל גרמן: לי יש הסתייגויות.
דוד אמסלם: רק לך.
דוד אמסלם: מחר תדבר חברת הכנסת גרמן במשך מספר דקות ונגמור את העניין.
דוד אמסלם: אני מציע ליואב בן צור, עד מחר תדון איתם, עד שעה 10:00 בבוקר.
דוד אמסלם: אם תגיע איתם להבנה אעלה למליאה ואבקש למשוך את הצעת החוק לכאן.
דוד אמסלם: אם תהיה הסכמה, נתקן את ההצעה ונעלה אותה שוב.
דוד אמסלם: זה זמן שנותר לך עדיין לשבת איתם.
נחמן שי: אני רוצה להבין יותר את נושא התרבות.
דוד אמסלם: או לחילופין יש לי רעיון טוב יותר: אתה תעלה את זה כהסתייגות עכשיו ואנחנו נפיל אותה.
דוד ביטן: אז אני מוותר על הצעת החוק.
דוד ביטן: אם ש"ס מתעקשים שהכול יהיה לפי מה שהם רוצים אז לא.
דוד ביטן: הם מתנהגים לא יפה.
דוד ביטן: בגלל שאמר לו מישהו להכניס את התרבות בארץ, אני לא נותן לו את זה.
דוד ביטן: מצדי תעשה מה שאתה רוצה.
דוד ביטן: זה לא מקובל.
דוד אמסלם: תשמע עד הסוף את ההצעה שלי.
נחמן שי: יש לנו הצבעות למעלה.
דוד אמסלם: תן ליואב בן צור להעלות את זה כהסתייגות ונפיל אותה.
דוד אמסלם: עד מחר יהיה לו זמן לנסות לשכנע אותם ואותך.
דוד אמסלם: אם תקבלו את ההצעה שלו אז אנחנו נצביע על ההסתייגות בכנסת ונקבל אותה, ואם לא אז הוא ימשוך את ההסתייגות שלו.
דוד אמסלם: תן לו צ'אנס להיפגש אתך ואתכם עוד כמה שעות, אולי הוא ישכנע.
דוד אמסלם: דוד ביטן, אני לא מבין למה אתה מתנהג כך, אני לא מבין את הגישה שלך.
דוד ביטן: אני לא סומך עליו.
דוד אמסלם: עזוב, אז אנחנו ננסה כך: יואב בן צור ינסה לשכנע אותם עד מחר.
דוד אמסלם: אם לא ישתכנעו אז לא קרה כלום, לא נצביע על ההסתייגות שלו וזהו, הוא ימשוך אותה ונגמר.
דוד אמסלם: ואם תקבלו אותה אז יצביעו על ההסתייגות במליאה ויקבלו אותה.
דוד אמסלם: נצביע קודם כול על ההסתייגות של יואב בן צור.
יעל גרמן: עדיין לא הצגתי את ההסתייגויות שלי.
דוד אמסלם: ניתן גם לך.
נחמן שי: בהמשך לדיון שהיה הבוקר אני רוצה להבהיר שכאשר אנחנו מציינים מורשת – כתבנו "העמקת המורשת בארץ ובתפוצות" כי יש פה קשר.
דוד אמסלם: זה בדיוק הוויכוח כאן.
<ראובן שלום: על המורשת אין ויכוח.
<ראובן שלום: הוויכוח היה על התרבות.
דוד אמסלם: נחמן שי אומר שהמורשת זה בארץ ובחוץ לארץ.
דוד אמסלם: יש לכם בעיה עם זה?
<ראובן שלום: בישראל ובתפוצות.
<ראובן שלום: בסדר.
יואב בן צור: אני מקבל, מורשת בישראל ובתפוצות.
דוד אמסלם: דוד ביטן, אני לא מוכן לזה.
דוד אמסלם: אתה מפריע כאן בכל הישיבות.
דוד אמסלם: מקובל עליך, יואב בן צור?
דוד אמסלם: יופי, מצוין.
דוד אמסלם: נחמן שי, תודה רבה, עזרת לנו גם עם יואב בן צור.
דוד אמסלם: נקרא עכשיו את הצעת החוק ואחרי כן נשמע את ההסתייגויות של חברת הכנסת גרמן.
אלעזר שטרן: הצעת חוק מעמדן של ההסתדרות הציונית העולמית ושל הסוכנות היהודית לארץ-ישראל (תיקון מס' 3) (התקשרות למימוש מטרות ציבוריות), התשע"ז–2017
דוד אמסלם: חברת הכנסת גרמן, ההסתייגויות שלך, בבקשה.
יעל גרמן: בסעיף 11א(ב), אחרי המילים "ארץ ישראל": "לעניין תחולת דיני המכרזים על התקשרויות של משרדי הממשלה, יחידות הסמך שלהם או מוסדות להשכלה גבוהה עם ההסתדרות הציונית העולמית או הסוכנות היהודית לארץ-ישראל," בסיפה יבוא: "שנעשתה לפי החלטה של ועדת המכרזים ואושרה בידי ועדת הפטור ולאחר שהוחלט מטעמים שיירשמו וקבלת חוות דעת כל הגורמים הרלוונטיים כי ההתקשרות עדיפה על פני יציאה למכרז.
יעל גרמן: "
דוד אמסלם: לאחר הישיבה תעבירי לנו את זה בכתב.
יעל גרמן: אעביר לכם.
יעל גרמן: אני רק רוצה להסביר ולנמק.
יעל גרמן: מה שהדאיג אותי אתמול בהצעת החוק הזו הוא החשש שלי שיימנעו מהליך המכרזים.
יעל גרמן: גם בפטור ממכרז יש הליך מכרזי.
אלעזר שטרן: הדבר הזה ירד.
אלעזר שטרן: ההצעה שעלתה אתמול פשוט לא נכנסה.
אלעזר שטרן: זה אומר שזה כן ייכנס למסלול הרגיל של ועדת המכרזים וועדת הפטור.
נחמן שי: יעל גרמן רק רצתה לדעת שזה מסודר.
דוד ביטן: זה מה שהסדרתי איתם.
דוד אמסלם: אני רגוע מהבוקר.
יעל גרמן: בסעיף קטן (ב), פסקה (3): "מטרות נוספות שקבעה הממשלה", אני מבקשת למחוק את הפסקה, או לחילופין, אחרי המילה "הממשלה" יבוא: "בהחלטת הממשלה" ובמקום "ועדת העלייה, הקליטה והתפוצות" אני ממליצה על "ועדת הפנים והגנת הסביבה".
יעל גרמן: אני לא רואה מה נפקא מינא לוועדת העלייה, הקליטה והתפוצות במקרה הזה.
יעל גרמן: לאחר סעיף קטן (ג) אני מבקשת להוסיף את סעיף קטן (ד), שבו ייאמר: "התקשרות לביצוע מטרות ציבוריות כאמור בסעיף קטן (ב) תעמוד לבקרתו של מבקר המדינה ויחולו עליה הוראות חוק חופש המידע, 1998".
דוד אמסלם: נצביע קודם על ההסתייגויות של חברת הכנסת גרמן.
נחמן שי: למה את מציעה להעביר את זה לוועדת הפנים והגנת הסביבה?
דוד ביטן: לוועדת העלייה, הקליטה והתפוצות.
דוד אמסלם: כך החלטנו.
דוד אמסלם: חברת הכנסת גרמן, את רוצה שנצביע על כל הסתייגות בנפרד או על כל ההסתייגויות שלך ביחד?
יעל גרמן: על כל הסתייגות בנפרד.
דוד אמסלם: מי בעד ההסתייגות הראשונה של חברת הכנסת גרמן?
דוד אמסלם: נמנעים – אין ההסתייגות הראשונה של חברת הכנסת יעל גרמן לא נתקבלה.
דוד אמסלם: מי בעד ההסתייגות השנייה של חברת הכנסת גרמן?
דוד אמסלם: נמנעים – אין ההסתייגות השנייה של חברת הכנסת יעל גרמן לא נתקבלה.
דוד ביטן: את ההסתייגות הראשונה היא מחקה.
דוד ביטן: לא צריך להצביע עליה.
<גור בליי: חברת הכנסת גרמן, הורדת את ההסתייגות הראשונה?
יעל גרמן: אם נאמר לי שהכול על-פי הליך של מכרזים אז זה בסדר.
יעל גרמן: לא ידעתי מה יהיה בסוף כי אתמול הועלו כאן כל מיני רעיונות.
דוד אמסלם: אז הצבענו עבור ההסתייגות השנייה שלך.
דוד אמסלם: ההסתייגות הראשונה ממילא ירדה.